Elin Angelo

Elin Angelo (født 24. januar 1975 i Namsos) er en norsk professor i musikkpedagogikk. Hun er utdannet faglærer i musikk fra Høgskolen i Tromsø (nå UiT – Norges arktiske universitet, Musikkonservatoriet), hvor hun også tok videreutdanning i instrumentalutøving og hørelæredidaktikk. I 2002 tok hun hovedfag i musikkpedagogikk ved Høgskolen i Tromsø og Norges musikkhøgskole, og fullførte sin PhD i profesjonsforskning ved NTNU i 2012. 
Angelo har jobbet som kulturskolelærer, musikklærer, saxofonlærer, korpsdirigent og som saxofonist i Forsvarets musikkorps Nord-Norge i Harstad (1988), og hatt diverse engasjementer i Luftforsvarets musikkorps i Trondheim og i Tromsø symfoniorkester (1999–2001). Hun har også lang erfaring som saxofonlærer og korpsdirigent. Fra 2001 til 2013 var hun høgskolelektor/førsteamanuensis i musikk ved Dronning Mauds Minne, Høgskole for barnehagelærerutdanning. Siden 2013 har hun vært ansatt som førsteamanuensis (professor fra 2017) i musikkdidaktikk ved NTNU, program for lærerutdanning (PLU), hvor hun også er faggruppeleder for kunstfag, mediefag og idrett. 
Som forsker har Angelo fokus på problemstillinger knyttet til profesjonsforståelser og kunstpedagogikk. Kulturskolerelatert forskning er også et felt Angelo er engasjert i. Hun er en av initiativtakerne til, og chair for, Norsk nettverk for kulturskolerelatert forskning. Hun leder i tillegg et nasjonalt forskningsprosjekt knyttet til kulturskoleutvikling, IRISforsk, sammen med forskere fra musikkutdanning, lærerutdanning, skoleledelse og skoleutvikling. Prosjektet er knyttet til utvikling av kulturskolen og musikkopplæring for barn og unge. Angelo forsker også i DAPHME som er finansiert av Riksbankens Jubileumsfond (SE) og som administreres fra Universitetet i Örebro. 


== Verv ==
2015–2017: Chair for Norsk Nettverk for kulturskolerelatert forskning.
2015–2017: Varamedlem i FOU-utvalget, NTNU, PLU
2013: Seksjonsleder musikk, Dronning Mauds Minne Høgskole
2001-1999: Tillitsvalgt, Musikernes fellesorganisasjon


== Utvalgte publikasjoner ==
Østern, A.-L. & Angelo, E. (2016). Ricoeurs teori om fortellingens trefoldige mimesis og narrativ tilnærming til musikkpedagogisk forskningspraksis. I Georgii-Hemming, E., Nielsen, S.G, Väkevä, L. (Eds.) Nordic Research in Music Education. Yearbook Vol. 17 s. 41–63. Oslo: NMH-publikasjoner
Angelo, E. (2016). Lærerutdannerens profesjonsforståelse. Acta Didactica Norge 10(2), 108– 131.
Angelo, E. (2016). Music educators’ expertise and mandate: who decides, based on what?. Action, Critisism and Theory in Music Education 15(2) 178–203.
Angelo, E. (2015). The music educator: Bridging performance, community and education – An instrumental teacher’s professional understanding. International Journal of Community Music 8(3), 279 –296.
Angelo, E. (2013). The Duty of Gamelan. A Gamelan Pedagogue’s Philosophy of Work. I: Holgersen, S.-E., Georgii-Hemming, E., Nielsen, S.G, Väkevä, L. (Eds.) Nordic Research in Music Education. Yearbook Vol. 14 s.195–216. Oslo: NMH-publikasjoner
Angelo, E. & Varkøy, Ø. (2011). Væren og makt. Om opplevelser og forståelser av instrumentalpedagogiske praksiser. I: Holgersen, S.E, Nielsen, S.G & Vakeva, L. (red), Nordic Research in Music Education. Yearbook Vol. 13, s. 93–114.Oslo: NMH- publikasjoner 2012
Angelo, E. (2012). Profesjonsforståelser i instrumentalpedagogiske praksiser. PhD- avhandling. NTNU, Program for lærerutdanning. Trondheim: NTNU trykk
Sæther, M & Angelo, E. (2012). Barnet og musikken. Innføring i musikkpedagogikk for barnehagelærerstudenter, 2. Utgave. Oslo: Universitetsforlaget


== Referanser ==


== Eksterne lenker ==
Elin Angelo personkort NTNU